Elek Schwartz

Alexandru «Elek» Schwartz (født 23. oktober 1908, død 2. oktober 2000) var en rumensk fotballspiller og -trener. Han var trener for Nederlands herrelandslag i fotball og SL Benfica. Med sistnevnte vant han serien og cupen i 1965 og fikk dem til finalen i Serievinnercupen.

 Klubbkarriere 
Schwartz spilte profesjonelt i den franske serien Ligue 1 for lag som FC Hyères (1932–1934), AS Cannes (1934–1936), Racing Strasbourg (1936–1938) og Red Star Olympique (1938–1939). Han trente deretter AS Cannes (1948/49) og AS Monaco (1950–1952) og sist i Frankrike Le Havre AC (1952/53). Deretter tok han over SF Hamborn 07 utenfor Duisburg i Tyskland med suksess, og i 1955 de daværende tyske mesterne, Rot-Weiss Essen.

 Trenerkarriere 
I 1957 tok han over som trener for Nederland, og var landslagstrener i 49 kamper. Schwartz trente Nederland i den vanskelige perioden etter Abe Lenstra, og kort ute i perioden mistet han Kees Rijvers og Faas Wilkes. Nederland var ikke noe topplag, og enda Nederland under ham slo regjerende verdensmester  i 1963, var de aldri stabile, og Nederland tapte også 0–7 for . Da Nederland tapte i kvalifiseringen til EM i 1964 for , måtte Schwartz gå av.

Schwartz gikk videre til Benfica, der han trente laget og den allerede legendariske spilleren Eusébio i 1964/65-sesongen. Benfica slo deretter Real Madrid i Serievinnercupen og møtte Catenaccio-mestrene Inter under Helenio Herrera. Benfica tapte 0–1.

Schwartz gikk deretter videre til Eintracht Frankfurt og gjorde det brukbart der. I et forsøk på å trene FC Porto gikk det imidlertid galt for Schwartz. Han hadde heller ikke store suksessen som trener for 1860 München, men hos Racing Strasbourg gikk det bedre.

 Referanser 

 Eksterne lenker 

 Fakta om Elek Schwartz
 Elek Schwartz ved eintracht-archiv.de

Kategori:Rumenske fotballspillere
Kategori:Rumenske fotballtrenere
Kategori:Fotballspillere for AS Cannes
Kategori:Fotballspillere for RC Strasbourg
Kategori:Fotballspillere for Red Star FC
Kategori:Fotballtrenere for AS Cannes
Kategori:Fotballtrenere for AS Monaco FC
Kategori:Fotballtrenere for Le Havre AC
Kategori:Fotballtrenere for Rot-Weiss Essen
Kategori:Fotballtrenere for SL Benfica
Kategori:Fotballtrenere for Eintracht Frankfurt
Kategori:Fotballtrenere for FC Porto
Kategori:Fotballtrenere for FC Dordrecht
Kategori:Fotballtrenere for Sparta Rotterdam
Kategori:Fotballtrenere for TSV 1860 München
Kategori:Fotballtrenere for RC Strasbourg
Kategori:Trenere for Nederlands herrelandslag i fotball
Kategori:Personer fra Timișoara